Dance of Death

{{Infobox Album
| Όνομα  = Dance of Death
| Είδος  = Στούντιο άλμπουμ
| Καλλιτέχνης  = Iron Maiden
| Εξώφυλλο  = Iron Maiden-Dance of Death.jpg
| Background = lavender
| Κυκλοφορία  = 2 Σεπτεμβρίου 2003
| Ηχογράφηση  = Ιανουάριος - Φεβρουάριος 2003 στο Λονδίνο
| Είδος_μουσικής  = Heavy metal
| Διάρκεια  = 67:59
| Δισκογραφική  = EMI (Ευρώπη) Columbia Records (Αμερική)
| Παραγωγός  = Κέβιν Σίρλι, Στιβ Χάρις
| Προηγούμενο album  = Brave New World (2000)| Αυτό το album  = Dance of Death (2003)| Επόμενο album  = A Matter of Life and Death (2006)}}
Το Dance of Death είναι ο 13ος στούντιο δίσκος του βρετανικού χέβι μέταλ συγκροτήματος Iron Maiden, ο οποίος κυκλοφόρησε στις 2 Σεπτεμβρίου 2003 μέσω της δισκογραφικής εταιρείας "EMI" στην Ευρώπη και της "Columbia" στην Αμερική.

Ιστορία του δίσκου
Στα τέλη του 2002, οι Iron Maiden ανακοίνωσαν ότι θα ξεκινούσαν να δουλεύουν πάνω στον διάδοχο του επιτυχημένου "Brave New World". Στις αρχές της νέας χρονιάς, ο παραγωγός Κέβιν Σίρλι έκανε γνωστό ότι το συγκρότημα θα άρχιζε τις ηχογραφήσεις εκείνο το μήνα,Producer: IRON MAIDEN To Begin Recording This Month ενώ ένα μήνα αργότερα ανακοινώθηκε η ολοκλήρωση των αρχικών εκτελέσεων των τραγουδιών.Iron Maiden Complete Basic Tracks for New CD Στις 31 Μαΐου, δημοσίευσαν τη λίστα των τραγουδιών και τον τίτλο του άλμπουμ, με επίσημη ημερομηνία κυκλοφορίας τις 2 Σεπτεμβρίου 2003.IRON MAIDEN: New Album Details Unveiled!IRON MAIDEN To Tour Europe In The Fall

Το άλμπουμ ηχογραφήθηκε στα "Sarm West Studios" του Λονδίνου και η μίξη του έγινε τον Απρίλιο του 2003.IRON MAIDEN To Begin Mixing In April Στο συγκεκριμένο άλμπουμ περιλαμβάνεται το μοναδικό κομμάτι το οποίο συνέγραψε ο ντράμερ Νίκο Μακ Μπρέιν, το "New Frontier". Το τραγούδι αναφέρει την ανησυχία των μελών του συγκροτήματος για την κλονοποίηση, ενώ το "Paschendale" αναφέρεται στη μάχη του Πασεντάλε, μία από τις αποφασιστικές μάχες του Πρώτου Παγκοσμίου Πολέμου. Το "Montségur" μιλάει για την πολιορκία των Καθαρών στην περιοχή Montségur κατά τη Σταυροφορία των Αλβιγηνών. Το ομώνυμο κομμάτι είναι εμπνευσμένο από την τελευταία σκηνή της ταινίας "Η Έβδομη Σφραγίδα" του Ίνγκμαρ Μπέργκμαν, από το 1957, ενώ το "Face in the Sand" αναφέρεται στην κάλυψη του πολέμου του Ιράκ από τα Μέσα Μαζικής Ενημέρωσης. Το "Journeyman" είναι το μοναδικό τραγούδι του συγκροτήματος το οποίο είναι αποκλειστικά ακουστικό, ενώ ένα από τα σινγκλ του δίσκου ήταν το γραμμένο από τον Ντέιβ Μάρεϊ, "Rainmaker", του οποίου ο τίτλος προέρχεται από την αναφορά του τραγουδιστή Μπρους Ντίκινσον ότι η εισαγωγή του κομματιού του θυμίζει σταγόνες βροχής.

Ο δίσκος κυκλοφόρησε στις αρχές Σεπτεμβρίου του 2003, ανεβαίνοντας στο # 2 των τσαρτ της πατρίδας τους, την υψηλότερη θέση του συγκροτήματος από το "Fear of the Dark" του 1992. Ο δίσκος μπήκε στο Top-20 του Billboard των Ηνωμένων Πολιτειών, ενώ έφθασε στην κορυφή στη Σουηδία, τη Φινλανδία και την Ιταλία. Επίσης, τα δύο σινγκλ του άλμπουμ, "Wildest Dreams" και "Rainmaker" μπήκαν στο βρετανικό Top-10, ενώ τον Μάρτιο του 2004 κυκλοφόρησαν το ΕΡ "No More Lies" για να ευχαριστήσουν τους οπαδούς τους.

Η περιοδεία για την προώθηση του δίσκου ξεκίνησε στις 19 Οκτωβρίου 2003 από το "Phoenix Hall" του Ντέμπρετσεν της Ουγγαρίας,Dance of Death World Tour με το συγκρότημα να περιλαμβάνει τα "Wildest Dreams", "Dance of Death", "Rainmaker", "Paschendale", "No More Lies" και "Journeyman" από το τελευταίο του άλμπουμ.Iron Maiden Setlist at Főnix Csarnok, Debrecen, Hungary To ευρωπαϊκό κομμάτι διήρκεσε μέχρι τις 21 Δεκεμβρίου με 38 συναυλίες. Στα μέσα Ιανουαρίου του 2004, εμφανίστηκαν ζωντανά στο Μπουένος Άιρες, το Σαντιάγο, το Ρίο ντε Τζανέιρο και το Σάο Πάολο, στη Λατινική Αμερική και στη συνέχεια έδωσαν δύο συναυλίες στον Καναδά, τρεις συναυλίες στο "Hammerstein Ballroom" της Νέας Υόρκης και άλλες δύο στο "Universal Amphitheatre" του Λος Άντζελες, με την περιοδεία να ολοκληρώνεται με τρεις εμφανίσεις στην Ιαπωνία.

Κατά τη διάρκεια της περιοδείας ηχογραφήθηκε το ζωντανό άλμπουμ "Death on the Road".

Τραγούδια

Θέσεις τσαρτ
Dance of Death (άλμπουμ)

Επίσημη κυκλοφορία: 2 Σεπτεμβρίου 2003
ΧώραΘέση Σουηδία  1 Ιταλία  1 Φινλανδία  1 Ισλανδία  1 Γερμανία  2 Ελλάδα  2 Ισπανία  2 Ελβετία  2 Ηνωμένο Βασίλειο  2 Αυστρία  3 Γαλλία  3 Αργεντινή  3 Ουγγαρία  3 Νορβηγία  3 Πολωνία  3 Βέλγιο (Φλαμανδία)  4 Πορτογαλία  4 Καναδάς  5 Ιρλανδία  6 Βέλγιο (Βαλλονία)  9 Δανία  10 Ολλανδία  10 Ιαπωνία  11 Βραζιλία  12 Αυστραλία  12 Ηνωμένες Πολιτείες  18Wildest Dreams (σινγκλ)

Επίσημη κυκλοφορία: 1 Σεπτεμβρίου 2003
XώραΘέση Φινλανδία  1 Ιταλία  4 Σουηδία  4 Νορβηγία  5 Ηνωμένο Βασίλειο  6 Ιρλανδία  19 Καναδάς  26 Γερμανία  27 Ολλανδία  45 Γαλλία  57 Αυστρία  65 Ελβετία  68Rainmaker (σινγκλ)

Επίσημη κυκλοφορία: 24 Νοεμβρίου 2003
XώραΘέση Φινλανδία  3 Καναδάς  7 Ιταλία  13 Ηνωμένο Βασίλειο  13 Σουηδία  35 Γερμανία  36 Γαλλία  71 Ελβετία  94 Ολλανδία  98

No More Lies (EP) (σινγκλ)

Επίσημη κυκλοφορία: 29 Μαρτίου 2004
XώραΘέση Φινλανδία  3 Καναδάς  8 Ιταλία  10 Ιρλανδία  25 Γερμανία  36 Γαλλία  70 Ελβετία  93

ΒραβείαDance of Death (άλμπουμ)

 Ηνωμένο Βασίλειο (BPI Certification): Χρυσός
 Φινλανδία (Musiikkituottajat Certification): Χρυσός
 Βραζιλία (ABPD Certification): Χρυσός
 Γερμανία (BVMI Certification): Χρυσός
 Ελλάδα (IFPI Certification): Χρυσός
 Σουηδία (GLF Certification): Χρυσός
 Αργεντινή (CAPIF Certification): Χρυσός

 Οι μουσικοί 
Οι μουσικοί οι οποίοι συμμετείχαν στις ηχογραφήσεις του "Dance of Death" είναι οι εξής:

 Μπρους Ντίκινσον - φωνητικά
 Άντριαν Σμιθ - κιθάρα
 Τζάνικ Γκερς - κιθάρα
 Ντέιβ Μάρεϊ - κιθάρα
 Στιβ Χάρις - μπάσο
 Νίκο Μακ Μπρέιν - τύμπανα

 Εξωτερικοί σύνδεσμοι 
 To "Dance of Death" στην επίσημη ιστοσελίδα των Iron Maiden 

Παραπομπές

 Πηγές  
 Allmusic review
 Encyclopaedia Metallum
 Songfacts
 Αρχείο συναυλιών των Iron Maiden
 Ουγγρικά τσαρτ
 Θέσεις τσαρτ, άλμπουμ
 Θέσεις τσαρτ, Rainmaker
 Θέσεις τσαρτ, No More Lies
 Συμπληρωματικά τσαρτ Θέσεις τσαρτ, Wildest Dreams
 Ιαπωνικά τσαρτ
 Βελγικά τσαρτ, Φλαμανδία
 Βελγικά τσαρτ, Βαλλονία
 Καναδικά τσαρτ
 Ιταλικά τσαρτ
 Ελληνικά τσαρτ
 Ουγγρικά τσαρτ

Κατηγορία:Δισκογραφία των Iron Maiden
Κατηγορία:Άλμπουμ του 2003